Η Αμερική αντιμετωπίζει έναν κίνδυνο πρωτοφανή.
Ήρθε η ώρα να εμφανιστούν οι αληθινοί πατριώτες.
Να δράσουν.
Σήμερα
φέρνουμε την κάθαρση.
Δεν θα σιωπήσω άλλο
για την τραγική κατάσταση στην Ουάσινγκτον.
Ως αντιπρόεδρος,
έχω ορκιστεί να προστατεύσω τη δημοκρατία μας.
Δεν μπορώ να επιτρέψω…
…σε έναν τύραννο, έναν διεφθαρμένο δυνάστη με προβιά προβάτου,
να υφαρπάζει εξουσίες για να προωθήσει τη δική του ριζοσπαστική ατζέντα.
Μου είναι δύσκολο. Είναι ο πρόεδρός μου.
Μα ο Γκάρφιλντ δεν ήταν ειλικρινής με όσους τον στήριξαν.
Ούτε ίχνος αφοσίωσης.
-Μόνο κούφιες υποσχέσεις. -"Κούφιες υποσχέσεις".
Κούφιες υποσχέσεις.
Τον έχετε δει τελευταία;
Κανείς σας;
Δεν γαμιέται, γράψτε ότι το είπα εγώ.
Ο πρόεδρος πλέον αποφεύγει τον αμερικανικό λαό
και εκδίδει γενικά διατάγματα κλεισμένος μέσα στον Λευκό Οίκο.
Το φαντάζεστε;
Κατάφερα να γίνω αντιπρόεδρος για λίγους μήνες.
Καλώ κάθε έντιμο, θεοσεβούμενο πολίτη
να το βροντοφωνάξει.
Να κατέβει στη λεωφόρο Πενσιλβάνια
και να απαιτήσει από τον δήθεν πρόεδρο να τηρήσει τις δεσμεύσεις του.
Στείλτε του ένα μήνυμα.
Δυνατό και ξεκάθαρο.
Τον λαό δεν τον αγνοεί κανείς!
Κι όλα αυτά για τα λιμάνια! Ας κρατήσει η Νέα Υόρκη τον τελώνη της.
Ο Κόνκλινγκ θα μαζευτεί.
Είναι πολύ ισχυρός εχθρός.
Θα παραλύσει την κυβέρνηση.
Μέχρι να ανακαλέσετε, κύριε.
Είστε μερικοί εκ των πιο ισχυρών στο Κογκρέσο!
Ένα βλέμμα του Κόνκλινγκ, και…
Εσείς σπέρνετε τη διχόνοια.
Εσείς διαλύετε αυτό το κόμμα
εξαιτίας, δεν ξέρω, κάποιας βεντέτας μεταξύ σας!
Με προκαλείτε να σας χτυπήσω;
-Σοβαρά; Βία; -Γιατί θα το κάνω με χαρά.
Αλλά όχι αυτήν τη στιγμή.
Διότι, αυτήν τη στιγμή, κύριοι, έχουμε δουλειά.
Κάντε τη δουλειά σας!
Κύριοι! Ηρεμήστε αμέσως!
Αλλιώς, δεν θα ξαναμπείτε σε αυτό το κτίριο ποτέ!
Αυτό περιλαμβάνει και εσάς, κύριε υπουργέ.
Λοιπόν,
ορκίστηκα να εξαλείψω τη διαφθορά από την κυβέρνηση μας.
Δεν θέλουμε πελατειακές σχέσεις, ρουσφέτια, όπως θέλετε πείτε το.
Άχρηστους που απομυζούν τον λαό για θέσεις που δεν υπάρχουν καν!
Αιρετούς αξιωματούχους που βγάζουν την επιρροή τους σε πλειστηριασμό.
Δεν διατηρείται έτσι η δημοκρατία.
Είναι λάθος,
και το ξέρουμε όλοι.
Αυτός είναι ο αγώνας μας.
Μια μέρα, μετά από χρόνια,
ο καθένας από εμάς θα κριθεί με βάση αυτό που έκανε αυτήν τη στιγμή.
Αναρωτιέμαι τι θα λένε για εμάς.
Αναστείλετε κάθε άλλο θέμα στη Γερουσία
μέχρι την ακρόαση του δικαστή Ρόμπερτσον.
Τι;
-Γίνεται αυτό; -Το αποφάσισα. Δεν αλλάζω γνώμη.
-Πρέπει να δω τη γυναίκα μου. Καλημέρα. -Σταθείτε, κε πρόεδρε!
Κύριε πρόεδρε, θα…
Επιτροπή συμφιλίωσης θα ήσασταν, βλάκες.
Άλλαξε κατεύθυνση το πράγμα.
Αλήθεια;
Τότε, να αλλάξει πάλι.
Όποιος ψηφίσει υπέρ αυτού του άντρα
δεν θα ξαναψηφίσει ποτέ.
Έχετε σκεφτεί ότι η συμπόνια επηρεάζει πιο πολύ απ' ό,τι οι απειλές;
Σ' ακούω και θέλω να κρεμαστώ.
Σου κάνει αυτό για συμπόνια;
Έξω!
Ελάτε, πάμε.
Αρχίζουν να φαίνονται οι ρωγμές.
Εσύ πώς το βλέπεις;
Έχεις πιο πολλή κοινή λογική από αυτούς.
Μπορεί μια θέση τελώνη να είναι τόσο σημαντική;
Αξίζει να ξοδέψεις όλη σου την επιρροή γι’ αυτήν;
Τα λιμάνια. Οι άκρες μου. Η μόνη μου παρακαταθήκη.
Όχι, είσαι αγαπητός.
Δεν υπάρχει πιο δημοφιλής άντρας στη Νέα Υόρκη.
Με άκρες ή όχι,
σε κάθε γωνιά, πλανόδιοι πωλητές τσακίζονται να σου σφίξουν το χέρι.
Σε θαυμάζουν τόσο, που δίνουν το όνομά σου στα παιδιά τους.
Όλα μπορούν να χαθούν σε μια στιγμή.
Υποτιμάς πολύ τους άλλους
και τα κίνητρά τους.
Ένας καλός ηγέτης
ξέρει πότε να κάνει πόλεμο και πότε να κάνει ειρήνη.
Κυρία Σπραγκ…
θα ήμουν χαμένος χωρίς εσένα.
Και γι' αυτό ακριβώς
χώρισα τον κυβερνήτη
σήμερα το πρωί.
Είμαι έτοιμη.
Δεν θέλω να ζω μια ζωή στις σκιές.
Όχι.
Ο άντρας σου εμένα θα κατηγορήσει.
Θα μου επιτεθεί στον Τύπο
τη στιγμή που χρειάζομαι κάθε στήριξη.
Μόνο αυτό σκέφτεσαι;
Κέιτ, έχω οικογένεια στο Όλμπανι.
Την Τζούλια και την κόρη μας.
Δεν κρυβόμασταν ιδιαίτερα.
Όλη η Ουάσινγκτον ξέρει ήδη για μας.
Ναι, βέβαια.
Στο Όλμπανι δεν θα το δεχτούν.
Θέλεις να φύγω από τη Γερουσία;
Πρέπει να παραιτηθούμε, Τομ.
Μου αρέσει η θέση.
Ηρέμησε.
Προσωρινά μόνο.
Ως διαμαρτυρία για να ταπεινώσουμε τον μαλάκα τον αντίπαλο.
Μα αν φύγουμε εμείς,
οι Δημοκρατικοί θα έχουν την πλειοψηφία.
Ναι, για λίγες εβδομάδες.
Και θα επικρατήσει χάος.
Κι εμείς θα είμαστε θεατές στη λεηλασία της ατζέντας του Γκάρφιλντ.
Μέχρι οι φίλοι μας από τη Νέα Υόρκη να μας επανεκλέξουν ομόφωνα.
Θα επιστρέψουμε στη Γερουσία θριαμβευτές,
με μια ισχυρή νέα εντολή
και έναν ανίκανο πρόεδρο να πέφτει στα πόδια μας, Τομ.
Ας θυμηθεί ότι δεν κάνει τίποτα χωρίς τη συγκατάθεση της Νέας Υόρκης.
Προς Κορινθίους Α' Επιστολή, 15:42.
"Το σώμα στη γη είναι φθαρτό.
Όμως, θα αναστηθεί άφθαρτο.
Σας διακηρύσσω, αδελφοί και αδελφές,
ότι σάρκα και αίμα δεν κληρονομούν τη βασιλεία του Θεού.
Δεν θα κοιμηθούμε,
αλλά θα αλλάξουμε.
Σε μια στιγμή, εν ριπή οφθαλμού, με το τελευταίο σάλπισμα.
Διότι η σάλπιγγα θα ηχήσει
και οι νεκροί θα αναστηθούν.
Άδη,
πού είναι η νίκη σου;
Θάνατε, πού είναι το κεντρί σου;
Το κεντρί του είναι η αμαρτία,
και η δύναμη της αμαρτίας είναι ο νόμος".
Τι ξέρετε εσείς για τον Χριστό;
Αυτή η πόλη γίνεται όλο και πιο παράξενη.
Γκάρφιλντ!
Πρέπει να σου μιλήσω. Δεν μπορεί να περιμένει στιγμή.
Βεβαίως.
Πειράζει όσο μιλάμε να μαζεύω μερικά πράγματα;
Έχω καθυστερήσει πάρα πολύ.
Θα φύγεις νωρίς;
Θα πάω την Κριτ στο Μόνμουθ, να συνεχίσει την ανάρρωσή της εκεί.
Η δρ Έντσον συνέστησε πιο ήπιο αέρα.
Η ακτή βοηθάει.
Πήγα τη Νέλι όταν αρρώστησε.
Λυπάμαι, Τσέστερ. Τόσο καιρό δεν σε ρώτησα ποτέ γι' αυτήν.
Παραδόξως, και με τους πιο στενούς μου φίλους,
σπάνια προκύπτει το θέμα της συγχωρεμένης της γυναίκας μου.
Δεν έχει σημασία.
Δεν ήρθα γι' αυτό σήμερα.
-Παρακαλώ. -Όχι. Αν δεν έχεις αντίρρηση…
Σίγουρα διάβασες τις εφημερίδες. Ξέρεις ότι μίλησα εναντίον σου.
Κάτι πήρε το αυτί μου, ναι.
Αλήθεια;
Ωραία.
Ως εκ τούτου,
υποβάλλω την παραίτησή μου από τη θέση του αντιπροέδρου.
Ευχαριστώ.
Εγώ ευχαριστώ.
Δεν τη δέχομαι.
-Τι; -Δεν θα δεχτώ την παραίτησή σου.
Όχι ακόμα.
Θα ήθελα πολύ να έδινες στη θέση άλλη μία ευκαιρία.
Για στάσου.
Όχι, μάλλον δεν καταλάβεις…
Σε πρόδωσα απροκάλυπτα.
Σε στόλισα για τα καλά στον Τύπο.
Ελπίζω την επόμενη φορά να εκφράσεις πρώτα σε εμένα τις ανησυχίες σου.
Θεωρώ καθήκον μου να σου εξηγήσω ότι θα έπρεπε να με απολύσεις.
Είμαι πολύ κακός αντιπρόεδρος.
Όχι πάντα.
Δεν τους απέρριψες όλους στη Γερουσία, ενώ είχες την ευκαιρία.
Ούτε τους ενέκρινα.
Δεν ήρθα καν στο Καπιτώλιο!
Κάτι είναι κι αυτό, σωστά;
Οι πολιτικές μας διαφέρουν!
Συμφωνώ με τον Κόνκλινγκ.
Σε δύο μέρες θα πάω στο Όλμπανι
να εξασφαλίσω ότι θα επανεκλεχθούν αυτός κι ο Πλατ.
Πρέπει να κάνεις αυτό που θεωρείς σωστό.
Δεν καταλαβαίνω το παιχνίδι σου!
Για κάποιο λόγο, με ξεπερνά.
Δεν παίζω παιχνίδια.
Δήλωσες ξεκάθαρα τις απόψεις σου.
Ως ηγέτης σου, θεωρώ καθήκον μου να σου τις αλλάξω.
Δεν θα αλλάξουν!
Δεν θα εξελιχθούν! Είναι εδραιωμένες!
Για τα καλά!
Μη χαθούμε, κύριε Άρθουρ. Η πόρτα μου είναι πάντα ανοιχτή.
Γαμώτο!
Επιτέλους. Τον ξεφορτώθηκες.
Όχι.
Θα του δώσω άλλη μία ευκαιρία.
Τι; Δεν έχει υπάρξει χειρότερος αντιπρόεδρος.
Μπορεί, αλλά νιώθω ότι υπάρχει καλό βαθιά μέσα του.
Επίσης, είναι ο μόνος που ξέρει
πού είναι θαμμένη η μερίδα του λέοντος των εσόδων μας.
Ναι, ωραία θα ήταν να τη βρούμε.
Έτσι δεν είναι;
Πότε ήρθαν τόσο κοντά αυτοί οι δυο;
Τι; Σοβαρά;
Αμάν.
Είχες άλλες ασχολίες.
Πότε κοιμήθηκες τελευταία φορά;
Δεν ξέρω τι να κάνω. Ο Κόνκλινγκ είναι
πολύ ισχυρός, που να πάρει.
Έχει εξαγοράσει τους πάντες στο Όλμπανι.
Η ψηφοφορία δεν είναι παρά μια μεγάλη φάρσα.
Και αυτός και ο Τομ Πλατ θα επιστρέψουν στη Γερουσία εντός ημερών.
-Θα θέλουν την κεφαλή μου επί πίνακι. -Μάλλον.
Ίσως δεν μπορώ να αλλάξω τίποτα.
Ίσως βάλω τους καλούς, τίμιους υποψηφίους μου σε κίνδυνο.
Δεν μπορώ να κερδίσω αυτόν τον πόλεμο.
Θα δουν ότι ένας άνθρωπος πάλεψε για το σωστό.
Και έχασε την προεδρία.
Πάλι καλά που δεν ήθελες να γίνεις πρόεδρος.
Δώσ' το μου.
Μπορεί να με πάει η Μόλι στο Μόνμουθ.
Εσύ μείνε στην Ουάσινγκτον, μη νομίζουν ότι το βάζεις στα πόδια.
Λες να εγκατέλειπα τη γυναίκα μου…
Μία εβδομάδα είναι. Έλα να με βρεις όταν τελειώσει όλο αυτό.
ΚΑΛΩΣ ΟΡΙΣΕΣ ΣΤΟ ΟΛΜΠΑΝΙ, ΡΟΣΚΟ ΚΟΝΚΛΙΝΓΚ!
-Ρόσκο, πολύ χαίρομαι. -Η χαρά είναι δική μου.
Γουίλιαμ, σ' ευχαριστώ για το πανό.
Αλίμονο.
Οι χωριάτες ξέρουν ποιος τους ταΐζει.
-Τι; Γιατί γελάς; -Δεν τα έμαθες για τον Τομ;
Όλοι γι' αυτόν μιλάνε.
Γιατί; Είναι πιο βαρετός κι από σακί με άχυρα.
Φήμες λένε ότι χτες το βράδυ στο Delavan House
κάποιοι μετριοπαθείς αντίπαλοί μας έπιασαν τον Πλατ στα πράσα.
Είσαι ατακτούλης, Τόμας.
Κάποιος πρέπει να σου δώσει ένα μάθημα.
Δεν του το 'χα του Τομ.
Τελικά, δεν ξέρεις ποτέ τι να περιμένεις.
Διώξ' τον.
Τι;
Δεν μπόρεσε να συγκρατηθεί ούτε ένα βράδυ.
Κι έγινε ο περίγελος της ομάδας.
Έλα τώρα. Δεν έβλαψε κανέναν.
Γελοιοποιήθηκε. Τον βλέπουν ως γελοίο και άπιστο.
Κάτι τέτοιοι δεν ξαναμπαίνουν στη Γερουσία.
Ή θα τον απομακρύνουμε
ή θα μας πάρει κι εμάς στον λαιμό του, Τσέστερ.
Ξέρουμε τον Τομ 20 χρόνια.
Είμαι νονός των παιδιών του.
Πάντα μας στήριζε, είναι φίλος μας.
Εσύ ειδικά ξέρεις ότι δεν υπάρχει κάτι τέτοιο στην πολιτική.
Να γίνει διακριτικά. Βγάλ' τον από το ψηφοδέλτιο.
Βάλε στη θέση του άλλον έμπιστο.
Τόσο απλό το θεωρείς;
Μέρθα.
Θες να πας στην Ουάσινγκτον;
Εγώ… Τα άνθη κερασιάς…
Καταπληκτικά. Κανονίστηκε.
Γουίλι, αγόρι μου, καλώς όρισες στα υψηλά κλιμάκια.
Και τώρα δίνε του.
Ό,τι χρειαστεί.
Ο νόμος μας.
Τι νέα, μεγάλε;
Τσέστερ;
Υπάρχει κάποιο πρόβλημα;
Πάμε μια βόλτα, Τομ.
Οι δυο μας.
Καλησπέρα, πάτερ.
Έχω πολύ καιρό να εξομολογηθώ,
αλλά θέλω να ζητήσω κάτι από τον Κύριο.
Πάντα ακούει.
Μίλα ελεύθερα.
Μου έχει ανατεθεί
ένα σπουδαίο και τρομερό καθήκον.
Και ξέρω ότι πρέπει να γίνει και ότι εγώ θα το φέρω εις πέρας.
Κανείς άλλος δεν μπορεί.
Όμως…
Όμως, φοβάμαι, πάτερ.
Διαισθάνομαι ότι κάτι κακό
κυριαρχεί στη γη.
Το βλέπω.
Το βλέπω να εξαπλώνεται μέρα με τη μέρα
και να μολύνει τις ψυχές των ανθρώπων.
Και φοβάμαι πως αν δεν το σταματήσει κάποιος,
θα μας οδηγήσει σε έναν δεύτερο μεγάλο πόλεμο.
Τι είναι μια ζωή μπροστά σε εκατοντάδες χιλιάδες άλλες
που μπορεί να χαθούν αν δεν δράσω;
Αν φανώ αδύναμος;
Ο Θεός μού δίνει σκοπό.
ΕΚΛΟΓΕΣ
Κύριοι, τις ψήφους σας.
Καθόλου δεν βιάζονται.
Κι εγώ θα το απολάμβανα στη θέση τους.
Δεν έχει συχνά μια ομάδα επαρχιωτών γερουσιαστών
τη μοίρα του έθνους στα χέρια της.
Πολύ χαριτωμένο.
Οι σύζυγοι των βουλευτών, να υποθέσω;
Εμφανίζονται πριν από κάθε μεγάλο ψήφισμα.
Τζούλια.
Γαμώτο.
Σταματήστε την ψηφοφορία.
Σταματήστε την ψηφοφορία!
Η ψηφοφορία ολοκληρώθηκε, κύριε Κόνκλινγκ.
Το τελικό αποτέλεσμα.
Τριάντα τέσσερις ψήφοι για τον γερουσιαστή Ρόσκο Κόνκλινγκ
και 50 για τον Τσόνσι Ντεπιού.
Τι έγινε;
Διάολε!
Δόξα σοι!
ΚΑΛΩΣ ΟΡΙΣΑΤΕ ΣΤΟ ΟΛΜΠΑΝΙ!
Σκάστε!
Να τεθούν προς ψηφοφορία στην ολομέλεια όλοι οι υποψήφιοί μας! Αμέσως!
Αγαπημένη μου Κριτ…
Τολμώ να πω πως κάπως καταφέραμε να αντέξουμε άλλη μια μέρα.
Ο Κόνκλινγκ κατάφερε να φύγει μόνος του από τη Γερουσία.
Οι θέσεις αυτού και του Τομ Πλατ είναι πλέον δικές μας.
Τσόνσι Ντεπιού για Νέα Υόρκη.
Έλμπριτζ Λάφαμ για Νέα Υόρκη.
Και τώρα, κύριε Άρθουρ;
Χάσαμε το τελωνείο, γαμώτο.
Γουίλιαμ Ρόμπερτσον.
Ώρα να σιγουρέψουμε τους δικούς μας
και να εφαρμόσουμε το πρόγραμμα που υποσχεθήκαμε στον λαό.
Η χώρα θα πάψει επιτέλους να είναι όμηρος του Κόνκλινγκ.
Νιώθω ανάλαφρος πρώτη φορά αφότου φύγαμε από το Οχάιο.
Μείνε ήσυχη, όμως, τα αγόρια με κρατάνε σε εγρήγορση.
Μετράω τις ώρες μέχρι να ξαναβρεθούμε.
Πάντα ο ίδιος και για πάντα δικός σου,
Τζιμ.
Μια ζωή έπρεπε να μη μιλάω
και να χαίρομαι τις νίκες μου διακριτικά.
Έκανα υπομονή μόνο και μόνο για να δω το όνομά μου σε ένα κομμάτι χαρτί
που να μην μπορεί κανείς να αμφισβητήσει.
Και τώρα
κάθε δολάριο που τυπώνεται στην Αμερική θα έχει την υπογραφή ενός μαύρου.
Μ. Κ. ΜΠΡΟΥΣ
Δεν είναι το παν.
Αλλά είναι κάτι.
Θεέ μου!
Κάθε εφημερίδα της χώρας θέλει να μάθει πώς τα καταφέρατε.
Τι κατάφερα;
Πώς κερδίσατε.
Πώς διαλύσατε μόνος σας
την πιο ισχυρή δύναμη στον πολιτικό χώρο.
Είστε ένας ήρωας.
Πώς; Τίποτα δεν έχει γίνει ακόμα.
Σχεδόν εκατό μέρες στην εξουσία, και δεν πέρασα ούτε ένα νομοσχέδιο.
Ασχολήθηκα μόνο με μια μικροκομματική διαμάχη.
Αν ξεπεράσατε σε στρατηγική τον Ρόσκο Κόνκλινγκ…
Δεν ήταν στρατηγική, Τζο.
Μη γελιέσαι, απλώς σταθήκαμε τυχεροί.
Πολύ τυχεροί.
Αλλά όσο υπάρχει Αμερική,
θα υπάρχουν και Ρόσκο Κόνκλινγκ.
Άντε να απολαύσεις μερικές μέρες άδεια.
Γιατί μετά
αρχίζει η σοβαρή δουλειά.
Ανυπομονώ.
Με κάνεις περήφανο, Τζο. Βρίσκεσαι στην κατάλληλη θέση.
ΣΙΔΗΡΟΔΡΟΜΙΚΟΣ ΣΤΑΘΜΟΣ ΠΟΤΟΜΑΚ
Να περάσεις υπέροχα το Σαββατοκύριακο με τη γυναίκα σου.
Θα το περάσω γιορτάζοντας την πτώση του Κόνκλινγκ.
Η Χάριετ άλλαξε τις κλειδαριές;
Εννοείται.
Ρόμπερτ, είσαι υπουργός Πολέμου πια. Πρέπει να…
Μπαμπά;
Σταματήστε τον!
Σταματήστε αυτόν τον άντρα!
Αυτός είναι!
Πυροβόλησε τον Γκάρφιλντ!
-Πιάστε τον! -Τον πυροβόλησε!
-Πιάστε τον! -Ακίνητος!
Πίσω!
Εγώ το έκανα!
Βάλτε με φυλακή!
Τώρα ο Τσέστερ Άρθουρ θα γίνει πρόεδρος!
Η χώρα σώθηκε!
-Έλα! -Συλλάβετέ τον!
Απομακρυνθείτε. Ανοίξτε!
-Διώξτε τους! -Για τον Θεό, να πάρει αέρα!
Απομακρυνθείτε.
-Νερό. -Κάποιος να φέρει νερό.
Είμαι γιατρός. Τσαρλς Πέρβις.
-Αρχιχειρουργός στο Φρίντμενς. -Να πας στους ομοίους σου.
Αυτός είναι ο Πρόεδρος των ΗΠΑ.
Δεν θα είναι για πολύ, αν δεν φύγεις από μπροστά μου.
Συγγνώμη, κύριε πρόεδρε.
Η σφαίρα δεν βγήκε.
Καλύτερα να στείλεις τηλεγράφημα στην Κριτ.
Να με βάλουν σε κελί με θέα στο πάρκο.
Όταν τελειώσουν όλα, ο Άρθουρ θα με κάνει αρχηγό της αστυνομίας.
Αυτό μάλλον το θέλετε.
Χριστέ μου.
Εντυπωσιακό, έτσι;
Το πιστολάκι μου άλλαξε τον ρου της ιστορίας.
Πάμε.
Σάρα, κάποιος να βράσει λίγο νερό κάτω,
να βάλουμε κομπρέσες στα κάτω άκρα.
Χρειαζόμαστε βραστό νερό, γρήγορα.
-Στο νοσοκομείο Φρίντμενς, είπες; -Μάλιστα, κύριε.
Κράτα το, σε παρακαλώ.
Και πιο πριν,
στο στρατόπεδο Μπάρκερ.
Στον πόλεμο.
Νομίζω ότι πέρασα από το Μπάρκερ κάποτε.
Ναι, κύριε πρόεδρε. Το θυμάμαι.
Τι πιθανότητες έχω να ζήσω;
Όχι πολλές.
Μία στις εκατό, θα έλεγα.
Τότε, ας εκμεταλλευτούμε αυτήν την πιθανότητα όσο γίνεται.
Κύριοι,
το θεωρώ εφικτό.
Αλλά για να έχει ελπίδα,
η σφαίρα πρέπει να αφαιρεθεί.
Ό,τι μπορεί να προσφέρει η χώρα θα είναι στη διάθεσή σας.
Θέλω μόνο βελόνα και νυστέρι.
Ησυχάστε, κύριε.
Θα σας κάνουμε καλά.
Απ' ό,τι φαίνεται, η σφαίρα πέρασε τον πρώτο οσφυϊκό σπόνδυλο
και σφήνωσε πιο μέσα.
Νιώθω πως είμαι κοντά.
-Γιατρέ; -Ευχαριστώ.
Χρειάζομαι απόλυτη ησυχία.
Δεν πειράζει.
Η απώλεια των αισθήσεων είναι αναμενόμενη.
Κατεστραμμένος ιστός ή θρόμβωση. Πιθανότατα το δεύτερο.
Κύριε, του προκαλείτε βλάβες. Και δεν αποστειρώσατε τα εργαλεία.
Είναι κρίσιμη στιγμή.
-Μη χάνουμε χρόνο. -Με συγχωρείτε.
Έχετε ακούσει για τις νέες έρευνες στην Ευρώπη;
Δεν είμαστε στην Ευρώπη!
Δρ Πέρβις,
τα αόρατα τέρατα είναι δεισιδαιμονίες,
όχι επιστήμη.
Οι μέθοδοι που αμφισβητείς τώρα έσωσαν χιλιάδες ζωές στον πόλεμο.
Είναι δοκιμασμένες και σωστές.
Και λειτουργούν.
Και τώρα, κύριε,
μου επιτρέπεις να συνεχίσω την εξέταση;
-Λες να… -Όχι.
Θα το ήξερα.
Μας θεωρούν δολοφόνους.
Όλη η χώρα.
Ο δολοφόνος λέει ότι το έκανε για μένα,
ότι είμαι φίλος του.
Εμείς φταίμε.
Θα σκάσεις επιτέλους;
Κάποιος τυχάρπαστος είπε να γίνει διάσημος.
Θα γίνουν έρευνες. Θα αθωωθούμε.
Πυροβόλησαν σήμερα τον πρόεδρό μας σαν αδέσποτο σκυλί, γαμώτο.
Και σίγουρα θα πεθάνει.
Μπορεί να είναι ήδη νεκρός, ποιος ξέρει.
Κι αυτό, με τη σειρά του,
θα οδηγήσει σε διαδικασία διαδοχής.
Τι;
Μη μου πεις ότι δεν το σκέφτηκες.
-Τόση φασαρία για μερικές θέσεις… -Μην το λες αυτό.
Μπορούμε να ξαναχτίσουμε σε εθνική κλίμακα ό,τι είχαμε στη Νέα Υόρκη, Άρθουρ.
Όχι.
Θα αρνηθώ κατηγορηματικά τη θέση.
Δεν κάνω για πρόεδρος!
Η ομορφιά της Αμερικής, φίλε μου.
Μετά από όσα περάσαμε, δεν μπορείς να καταλάβεις
ότι μας έκαναν το μεγαλύτερο δώρο στην ιστορία της χώρας;
Σταμάτα!
Τι διάολο έχεις πάθει σήμερα;
Για να είμαι ειλικρινής, δεν ξέρω.
Αλλά έχω μια έντονη επιθυμία να μη μείνω στιγμή ακόμα μαζί σου.
Και τι θα κάνεις; Θα πας με τα πόδια μέχρι την Ουάσινγκτον;
Ενίοτε είναι απαραίτητο το περπάτημα.
Έλεος.
Έχει σχεδόν 40 βαθμούς εκεί έξω, Άρθουρ.
Η καρδιά σου δεν θα το αντέξει.
Άσε τις βλακείες και μπες στην καταραμένη την άμαξα.
Με πληγώνεις, Τσέστερ.
Λοιπόν,
πάλι καλά που δεν υπάρχουν φίλοι στην πολιτική.
Ρε καριόλη…
Μη μου γυρνάς εμένα την πλάτη!
Μετά από όσα έκανα για σένα!
Εγώ σε έκανα αυτό που είσαι!
Άρθουρ!
Άρθ…
Ήρθες. Δόξα τω Θεώ.
Μη σηκώνεσαι. Μην κουράζεσαι.
Χάλια είσαι; Πονάς πολύ;
Το επάνω κατάστρωμα λειτουργεί ακόμα, καλή μου.
Μόνο το κύτος έχει καταστραφεί.
Δεν χτυπήθηκαν ζωτικά όργανα.
Ο δρ Μπλις λέει ότι κοντεύει να εντοπίσει τη σφαίρα. Μόλις τη βγάλει…
-Θα είμαστε σε καλό δρόμο. -Πού είναι τα αγόρια;
Δεν το ξέρουν ακόμα.
-Θα πάμε εμείς. -Εντάξει.
Όλα καλά θα πάνε.
Τι θα κάνω μ' εσένα;
Μία εβδομάδα σε άφησα μόνο…
Δεν έχουμε χρόνο.
Πρέπει να κανονίσουμε διάφορα
Όχι.
Δεν το δέχομαι.
Το νιώθω παντού.
Είμαι εδώ τώρα. Θα σε επαναφέρω στη ζωή.
Πάλεψε. Θα παλέψεις.
Μην ξανακούσω για θάνατο.
ΦΥΛΑΚΗ ΠΕΡΙΦΕΡΕΙΑΣ ΟΥΑΣΙΝΓΚΤΟΝ
Κρεμάστε τον!
Γκιτό!
Τι θα ανάγκαζε αυτόν τον άτιμο τον Γκιτό να πάει να αγοράσει όπλο;
Δεν μπορείς να καταλάβεις έναν τρελό.
-Μήπως τον έβαλε ο Κόνκλινγκ; -Όχι.
Μπορεί να δημιούργησε το κλίμα για έναν Γκιτό,
αλλά δεν τον έβαλε αυτός.
Δεν είναι σωστό, το ξέρω, αλλά θέλω να πληρώσουν όλοι για ό,τι έκαναν.
Να το πρώτο σου θύμα.
Κυρία Γκάρφιλντ.
Αχ, κυρία μου!
-Ταξίδευα όλη νύχτα. -Θεέ μου!
Βρομάς κοπριά αγελάδας.
Λογικό.
Ήρθα στην Ουάσινγκτον μέσα σε ένα κάρο.
-Πώς είναι ο πρόεδρος; Ζει; -Ναι. Αναπαύεται.
Πάλι καλά. Δόξα τω Θεώ!
-Κύριε Άρθουρ. -Δεν θέλω.
Δεν ήθελα τίποτα.
-Ήταν φιλοδοξία. Ήταν… -Τσέστερ, σύνελθε.
Είσαι ο αντιπρόεδρος.
Σκατά είμαι. Τα παράτησα.
Τι λες; Ο λαός της Αμερικής φοβάται.
Περιμένουν να κάνουμε κάτι. Να κάνεις κάτι, Τσέστερ.
Ανάθεμά με!
Δεν μπορώ.
Δεν είμαι ο κατάλληλος!
Αυτός ο πρόεδρος με εμπιστεύτηκε, κι εγώ τον πρόδιδα σε κάθε ευκαιρία.
Θεέ μου, ρίξε φωτιά να με κάψεις!
Είμαι ένα σιχαμένο γουρούνι!
Τσέστερ Άρθουρ, άκου καλά!
Μεγάλες κρίσεις
μπορούν να φέρουν στην επιφάνεια αρετές που ήταν καιρό σε λήθαργο.
Αν έχεις ίχνος ευγένειας μέσα σου,
τώρα είναι η ώρα να το δείξεις.
Τι θα κάνεις, Τσέστερ;
Θα παραιτηθείς σαν δειλός ή θα αναλάβεις τη μεταρρύθμιση;
Τη μεταρρύθμιση, κυρία μου.
Θα αλλάξω τροπάρι.
Έχετε τον λόγο μου.
Θα αλλάξω τροπάρι.
Ωραία.
Να θυμάστε, θέλω 25 δολάρια κάθε φορά που χρησιμοποιείται.
Αν και ίσως κάνω εκπτώσεις στα τοπικά μέσα.
Ή μήπως όχι;
Θέλω να ξεκαθαρίσω πως δεν έχω κάτι εναντίον του προέδρου.
Ήταν…
Ήταν μια ατυχής πολιτική ανάγκη.
Στόχος μου ήταν να ενώσω το κόμμα και να σώσω τη χώρα μας.
Ναι, τον πυροβόλησα, ως έναν επαναστάτη που κατεβάζει τη σημαία.
Πόσες εκατοντάδες χιλιάδες θυσιάστηκαν στον πόλεμο και για ποιο σκοπό;
Για να προστατέψουν το σπουδαίο έθνος μας.
Εγώ θυσίασα μόνο έναν άνθρωπο για τον ίδιο σκοπό.
Ωστόσο, αφήνω τη δικαίωσή μου στον Θεό και στον αμερικανικό λαό.
Για επιπλέον στοιχεία,
ρίξτε μια ματιά στο ημερολόγιό μου Η Αλήθεια,
που σύντομα θα διατίθεται όπου πωλούνται βιβλία.
ΕΝΑΝ ΜΗΝΑ ΑΡΓΟΤΕΡΑ
ΠΑΓΟΣ ΑΠΟ ΤΗ ΛΙΜΝΗ ΦΕΑΡΦΑΞ
Ας δοκιμάσουμε.
Έτοιμος;
Για να δούμε.
Εντάξει.
Δεν πειράζει.
Εντάξει. Όλα καλά.
Θα δοκιμάσουμε ξανά αύριο.
Γίνεται πιο αδύναμος μέρα με τη μέρα.
Είναι η συνεχής παρουσία των καλοθελητών που τον εξαντλεί.
Πρέπει να απαγορεύσουμε την πρόσβαση πέρα από τη στενή οικογένεια.
Όταν μιλάει ο πρόεδρος,
χρησιμοποιεί το διάφραγμά του,
κάτι που ερεθίζει το ήπαρ
και ωθεί τη σφαίρα πιο βαθιά.
Αναπνέει. Η αναπνοή δεν προκαλεί κίνηση στο διάφραγμα;
Όντως, αλλά πιο ήπια.
Της ομιλίας είναι βίαιη.
Υγιής ροή πύου.
Αλληλογραφώ με τον Τσέστερ Άρθουρ,
και δεν είναι σαν τον Γκάρφιλντ.
Ξέρει ποιοι είναι οι φίλοι του.
Και υπάρχει πιο αφοσιωμένος από μένα,
που από ασήμαντο τον έκανα πρόεδρο;
Τσάρλι…
Πολύ σύντομα, το κοινό θα διαβάσει το βιβλίο μου.
Το βιβλίο σου;
Την Αλήθεια.
Εκθέτει τις σκέψεις μου με λόγια που θα αγγίξουν και τους πιο αρνητικούς.
Ήδη μια ντουζίνα εκδότες ζητούν τα δικαιώματα,
κι εγώ τους βάζω να σφάζονται μεταξύ τους.
Μιλάς γι' αυτό σαν να πρόκειται για παιχνίδι.
Μα είναι!
Αυτό ακριβώς. Ένα μεγάλο παιχνίδι με νικητές και χαμένους.
Και αυτήν τη φορά, Φράνι, εγώ είμ' ο νικητής.
Και τώρα όλα θα είναι διαφορετικά,
γιατί έχω αναγνωρισιμότητα
που θα βοηθήσει στην κυκλοφορία της Daily Theocrat.
Τα κατάφερα, Φραν.
Για εμάς το έκανα.
Δες.
Δες εδώ.
Κόσμος μού γράφει κάθε μέρα,
προσφέροντας στήριξη και χρήματα.
Φράνι, φοβόμουν πολύ, νόμιζα ότι ήμουν μόνος, μα δες!
Ήταν πάντα δίπλα μου!
Και τώρα εμφανίζονται μαζικά,
γιατί τους έκανα να πιστέψουν σε κάτι.
Πρέπει να φύγω.
Φραν;
-Φρουρέ; -Φράνι;
Φρουρέ!
Ευχαριστώ που ήρθατε, καθηγητά Γκράχαμ Μπελ.
Σκέτο Μπελ, κύριε Μπράουν.
Αν με πάτε στον πρόεδρο, ίσως μπορέσουμε να τον σώσουμε.
Συσκευή επαγωγικού ισοζυγίου.
Σχεδιασμένη να ανιχνεύει ίχνη μετάλλου
μέσω ηλεκτρικού ρεύματος.
-Τέιντερ, την πηγή ρεύματος. -Μάλιστα, καθηγητά.
Ξέρουμε ότι η σφαίρα βρίσκεται κάπου στη δεξιά πλευρά.
Κύριε, πρόεδρε, αν σας είναι εύκολο…
Εντάξει.
Σας έπιασα.
Μην ανησυχείτε.
Χαλαρώστε.
Χρειάζομαι απόλυτη σιωπή, παρακαλώ.
Τι συμβαίνει;
Τι ακούτε;
Κάτι δεν πάει καλά.
Όταν λειτουργεί σωστά, χτυπάει, αλλά τώρα δεν…
Έχει ξετρελαθεί από τον ενθουσιασμό.
Όχι, η σφαίρα είναι εδώ. Εκεί που ξέραμε εξαρχής ότι είναι.
-Δίπλα στο ήπαρ. -Γιατρέ…
Την ακούω ξεκάθαρα.
Είναι φυσιολογικό να ακούγεται έτσι;
-Τέιντερ, κλείσε το ρεύμα. -Όχι. Είμαι πολύ κοντά.
Πρέπει απλώς να…
-Νομίζω ότι δεν αντέχει άλλο. -Δεν θα τον χάσω.
-Γιατρέ! -Κρατήστε τον ακίνητο.
Δρ Μπλις, σταματήστε αμέσως.
-Εγώ είμαι ο αρχίατρος εδώ. -Άσε το νυστέρι!
Αλλιώς, θα σου το χώσω στο γαμημένο σου το μάτι.
Τι είναι, καλή μου;
Μέταλλο. Το κρεβάτι έχει ελατήρια, κι αυτό ίσως παρεμπόδισε…
-Μπορούμε να… -Όχι.
Δεν φταίει η σφαίρα, καλή μου.
Υπάρχει κάτι άλλο μέσα μου τώρα.
Δεν θα καταφέρω να…
Θέλω να ξέρεις πόσο περήφανους έκανες εμένα και τη μητέρα σου.
Δεν ξέρω τι θα κάνω χωρίς εσένα.
Καλή μου,
δεν με χρειάζεσαι.
Να μου το θυμηθείς.
Εσύ, η πανέξυπνη, όμορφη κόρη μου,
θα γίνεις σπουδαία.
Τι άκουσα για αναχώρηση του προέδρου από την Ουάσινγκτον;
Ζήτησε να είναι στη θάλασσα, να πάει στο Μόνμουθ.
Ως χειρουργός του, αρνούμαι.
Δεν αντέχω άλλο να βλέπω να κατασπαράζουν τον άντρα μου.
Ούτε αυτός αντέχει.
Είναι θέμα ημερών να βρεθεί η σφαίρα.
Θα σας συμβούλευα να προσέχετε τι λέτε, δρ Μπλις.
Νομίζω ότι φτάνει πια.
Δεν ξέρω καν από πού να ξεκινήσω.
Θα το βρεις.
Έχω πίστη σε εσένα.
Όταν δεις τον σωστό δρόμο, θα το καταλάβεις.
Μικρός, ονειρευόμουν τα πέλαγα.
Να ταξιδεύω σε άγνωστα μέρη σαν άλλος Ροβινσόνας Κρούσος.
Πολύ φιλόδοξο όνειρο για ένα αγόρι που δεν έμαθε ποτέ κολύμπι.
Πάντα είχα μεγαλύτερες φιλοδοξίες από ό,τι επέτρεπε η θέση μου.
Μπορεί.
Γιατί έβγαλα εκείνον τον λόγο στο Σικάγο;
Ήξερα τι έκανα
όταν ανέβαινα στο βήμα.
Ήθελα να με μάθουν.
Έβγαλες τον λόγο επειδή όσα είχες στην ψυχή
δεν μπορούσαν να περιοριστούν στο Οχάιο.
Πιστεύεις ότι το όνομά μου θα έχει κάποια θέση στην ιστορία;
Ναι, σπουδαία θέση.
Κι ακόμα πιο σπουδαία θέση στις ψυχές των ανθρώπων.
Μην ανησυχείς.
Θα είμαι εδώ μαζί σου όλη νύχτα.
Είθε ο Κύριος να τον πάρει κοντά του.
Αμήν.
Η σφαίρα μετακινήθηκε στα αριστερά
και κρύφτηκε πίσω από το πάγκρεας.
Μάλλον ο πυροβολισμός δεν προκάλεσε ζημιά σε κανένα όργανο.
Το τραύμα επουλώθηκε μόνο του.
Και από τι πέθανε, τότε;
Από σηψαιμία.
Τεκμηριώνεται από τα αποστήματα σε ολόκληρο το σώμα.
Μόλυνση.
Δεν καταλαβαίνω.
Θέλετε να πείτε πως, χωρίς επέμβαση, θα είχε αναρρώσει φυσικά;
Μάλλον…
Μάλλον κάναμε λάθος.
Ώστε ο Άρθουρ σού ζήτησε να μείνεις.
Μπορείς να φανταστείς
ότι μετά από τόσα χρόνια προσπαθειών,
τη δουλειά την πήρε αυτός ο άχρηστος;
Έχει κάνει μεγάλη πρόοδο.
Πραγματικά.
Με τον καιρό, μπορεί και να γίνει καλός πρόεδρος.
Το πιστεύω.
Δεν είμαι σίγουρος ότι θα κερδίσει το '84, όμως.
Είσαι πραγματικά ένα άνανδρο κάθαρμα.
Άρα, δεν θα μπεις στο ψηφοδέλτιό μου;
Τον αλήτη.
Μου έκλεψε τα λιμάνια…
και κατέστρεψε την καριέρα μου.
Μακάρι να ξαναδούμε κάποιον σαν αυτόν.
Φραν;
Φράνι;
Το ήξερα ότι θα ερχόσουν.
Είπα ψέματα στην οικογένειά μου. Τους είπα ότι είχα δουλειές στη Νέα Υόρκη.
Μόνο ο δεσμοφύλακας ξέρει ότι είμαι εδώ.
Αλλά δεν ήθελα να φύγεις πριν να σε συναντήσω.
Έχουμε ξανασυναντηθεί στο παρελθόν, κυρία Γκάρφιλντ.
Μιλήσαμε στον χορό για την ορκωμοσία του συζύγου σας.
Μου φανήκατε καλοσυνάτη. Προσεύχομαι για την οικογένειά σας.
Αν νομίζεις ότι θα δεχτώ τις προσευχές σου, απατάσαι οικτρά.
Δεν ήρθα να σου δώσω άφεση.
Σκέφτομαι την τελευταία του ερώτηση πριν πεθάνει.
"Πιστεύεις ότι το όνομά μου θα έχει θέση στην ιστορία";
Αυτή η ερώτηση φανερώνει αρετή.
Του είπα ότι θα έχει σπουδαία θέση.
Αλλά ένιωσα
περίεργα ξεστομίζοντάς το αυτό, διότι…
δεν το πίστευα.
Τα τελευταία μου λόγια ήταν ένα ψέμα.
Γιατί ξέρω ότι στην ιστορία
δεν θα μνημονευθεί ποτέ.
Δεν υπάρχει λόγος.
Ίσως μόνο ως μια υποσημείωση.
Μια ασήμαντη πληροφορία.
"Θυμάστε πώς έλεγαν εκείνον τον κακομοίρη
που πυροβολήθηκε τρεις μήνες μετά την εκλογή του;"
Δεν θα μάθουν ποτέ τι άνθρωπος ήταν.
Ένας ήρωας που έδωσε μάχες.
Που μου έδινε κρυφά χαζά ερωτικά ποιήματα στα λατινικά.
Που έκανε κατακόρυφο κι έλεγε αστεία τραγούδια
για να γελάνε τα παιδιά του.
Όχι.
Κανείς δεν θα μάθει ποτέ γι' αυτόν.
Η Αμερική τον κλαίει σήμερα, μα θα τον ξεχάσει με τα χρόνια.
Κι εγώ
τον νιώθω να σβήνει.
Ήδη.
Σύντομα θα είναι άλλη μια μορφή σε έναν τοίχο.
Ξεχασμένος από την ιστορία.
Τουλάχιστον…
θα ξεχαστείς κι εσύ.
Αυτή είναι και η δική σου μοίρα.
Μόνο που για σένα δεν θα υπάρξουν πορτρέτα.
-Δεν θα μαθαίνουν το όνομά σου τα παιδιά. -Δεν ξέρετε τι λέτε.
Ξέρω.
Και μάλιστα θα το φροντίσω εγώ η ίδια.
Ξέρω πως έγραψες βιβλίο.
Θα φροντίσω να μην εκδοθεί ποτέ
όσο ζουν άνθρωποι που νοιάζονται.
Δεν θα έχεις φωνή σαν φύγεις από αυτόν τον κόσμο.
Θα σβήσω την ύπαρξή σου,
όπως έκανες εσύ σ' αυτόν που αγαπούσα πιο πολύ.
Όχι, δεν μπορείτε, δεν έχετε το δικαίωμα.
Το έκανα ήδη, κύριε Γκιτό.
Ήρθα εδώ γιατί ήθελα να ξέρεις
τη στιγμή που θα ανεβαίνεις στο ικρίωμα
ότι θα σε ξεχάσουν.
Σταθείτε.
Σταθείτε!
Σκόνταψα στο ικρίωμα.
Παιδί μου.
Κατά Ματθαίον, κεφάλαιο δέκατο, εδάφιο 28.
"Να μη φοβάστε εκείνους που σκοτώνουν το σώμα,
αλλά δεν δύνανται να σκοτώσουν την ψυχή.
Να φοβάστε εκείνον
που μπορεί να καταστρέψει και την ψυχή και το σώμα στην κόλαση".
Επίσης από το Κατά Ματθαίον.
"Αν δεν γίνετε σαν τα μικρά παιδιά,
δεν θα εισέλθετε στη βασιλεία των Ουρανών".
Πάω στον Θεούλη
Κι είμαι χαρούμενος πολύ
Δόξα σοι, αλληλούια
Δόξα σοι, αλληλού…
Το κόμμα μου έσωσα
Έσωσα τούτη τη γη
Πάω στον Θεούλη
Κι είμαι χαρούμενος πολύ
Δόξα σοι.
Κύριε.
Ευχαριστώ.
Ο Τσέστερ Άρθουρ
προώθησε ιστορικές μεταρρυθμίσεις στη δημόσια διοίκηση,
που διαμορφώνουν ως σήμερα τη διακυβέρνηση του κράτους μας.
Αποσύρθηκε μετά από μία θητεία και πέθανε τον επόμενο χρόνο.
Ο Τζέιμς Μπλέιν
έχασε από τον Γκρόβερ Κλίβελαντ το 1884.
Έσπασε το σερί 24 ετών που ξεκίνησε ο Λίνκολν.
Ο Ρόσκο Κόνκλινγκ εξαφανίστηκε από την πολιτική σκηνή.
Πέθανε επιστρέφοντας με τα πόδια στο σπίτι του
κατά τη διάρκεια της Μεγάλης Χιονοθύελλας του 1888.
Η εξέταση του εγκεφάλου του Τσαρλς Γκιτό δεν έδωσε σαφή αποτελέσματα.
Ο εγκέφαλος αποθηκεύτηκε και ξεχάστηκε πολύ σύντομα.
ΤΣΑΡΛΣ ΤΖ. ΓΚΙΤΟ ΕΓΚΕΦΑΛΟΣ
Η Μόλι Γκάρφιλντ και ο Τζο Μπράουν
παντρεύτηκαν στη βεράντα του σπιτιού που έχτισε ο πατέρας της.
Η Λουκρητία Γκάρφιλντ
έζησε άλλα 37 χρόνια μετά τον θάνατο του συζύγου της.
Υποτιτλισμός: Αγγελική Πανοτάρα